R5dwMg/zh-wiki-yue-long huggingface dataset:
到咗1988年，地鐵方將原先兩份規劃嘅路線版都取消嗮。改成喺過咗黃沙之後行向偏西，之後轉入中山路，到荔灣路口東邊有中山八路站，但係冇陳家祠站。而且楊箕村站就喺依家嘅中山一立交附近，同時東山口同埋楊箕村之間有梅花村站。
而天河部份就係從天河東路去到天壽路再轉入廣州火車東站嘅地下，喺天河路口搞咗體育中心站同埋天河北路口嘅天河北路站。同時預留咗啲線路去到瘦狗嶺。後嚟喺徵求咗市民意見之後搞咗「十字線網」嘅規劃，加上嗰時西關屬鄉下地方，而且嗰時經費比較少錢，地鐵方諗住慳返嗰6億文而改咗份規劃，就係過咗黃沙之後就改行到寶華路，之後中山八路站東移到依家嘅陳家祠廣場嗰度，重改咗名叫陳家祠站。
而楊箕村站同埋梅花村站合併咗。而天河嘅地方就改行天河南一路再轉入體育東路。喺體育西路嘅路口搞咗體育西路站，而體育中心站就向西移到體育東路地下，不過天河北路站就取消咗。而位於火車東站嘅車站就從南北走向改成東西走向，而預留位縮短到廣州東站汽車客運站嘅地下附近。
1993年12月28號，地鐵1號線正式逳手。喺施工嗰陣拆咗中山路入面一大堆嘅騎樓，凈係得返中山六路嘅騎樓同中山四路嘅一部分騎樓到依家都重喺度。同時重將好多市民搬到去同德圍嗰邊住，連嗰陣時嘅市長黎子樓俾人整蠱嗌成「黎拆樓」。
廣州東站，體育中心，體育西路，楊箕，東山口，烈士陵園，農講所，公園前，西門口，陳家祠，長壽路，黃沙，芳村，花地灣，坑口，西朗。其中廣州東站，體育西路，楊箕，東山口，公園前，陳家祠，黃沙，西朗都係轉車嘅站。
農講所站嘅收費區喺站廳嘅中間偏北嘅位，而南邊係人行通道。車站嘅商舖都喺嗮車站嘅南北兩邊嘅收費區入面，而自助服務喺嗮車站嘅東西兩邊。而收費區有好多部扶手電梯同樓梯往返月台。而專用𨋢喺車站嘅東邊免費區域入面，乘客如估有需要嘅話，可以向車站嘅工作人員查咗車飛之後嚟協助用。
呢個站嘅C出入口喺2010年5～11月期間加咗扶手電梯入去。而D出入口喺2014年11月15號受到拆老鼠街商業城嘅關係而臨時封閉咗，直到老鼠街商業城完全清拆完畢後先至重新開返。而B出入口試過因為起商場，喺2018年11月17號開始圍蔽施工。
喺1980年代尾到1990年代初期，中山四路嘅東濠涌北邊嗰橛有一笪擺地攤嘅人通過賣唔合法進口嘅產品或A貨先至出咗「老鼠街」。不過到咗1998年，吟哦東濠涌話整治，搞到老鼠街嘅商業城一分為二，而有一部分甚至搬咗去烈士陵園隔籬嘅金凱商業城同門而家農講所站D出入口隔籬嘅東濠涌老鼠街商業城入面。
呢條馬路喺清朝嗰陣，係廣州城大東門出面嘅一條石板路仔。不過到咗1958年嗰陣，廣州市政府就將呢條馬路整闊咗，由於呢條馬路喺廣州市區嘅東邊，而且南邊嘅一帶嗌咗「龍口」呢隻名嘅，所以就改咗嗌「東川路」呢隻名。
講下呢條所謂嘅一德路，其實喺佢出世嗰陣行到依家為止，個歷史都唔係好耐啫。其實喺明嘉靖年嗰陣，由於廣州要整棟外城嘅關係，所以喺依家嘅一德路嗰尐係新嘅城牆。而喺嗰陣嘅地段入面，有「五仙門」同埋「靖海門」呢兩棟門響度。
而喺嗰陣時嘅一德路就被人話咗係「三欄」。至於呢條路嘅名係點嚟？就係路邊有間「一德學社」響度先至改咗噉嘅名。喺1920年，廣州市政府通知話要拆城牆嚟整條馬路，結果就開咗條一德路同埋靖海路，就響新開嘅嗰條路兩邊起咗啲騎樓商鋪喺附近。
呢個島係最先喺清朝嗰陣就形成咗。由於佢係喺大沙頭嘅下游，而且呢個島嘅形成係重慢過大沙頭嘅，所以改咗名叫「二沙」。佢最初嘅名係嗌咗「二沙頭」，但係廣州市喺1988年開發二沙島嗰陣，廣州市地名委員會辦公室嘅官員楊海清就將「二沙頭」呢笪地改咗個名叫「二沙島」就一直用到依家。
喺明朝嗰陣，喺依家嘅惠福西路北邊、中山六路嘅南邊、朝天路嘅東邊同依家嘅解放中路西邊隔離嗰橛，由於有惠愛坊、孝友坊、忠賢坊同貞烈坊呢4棟牌坊響度先至改咗噉嘅名。雖然話喺1954年嗰陣改咗名嗌解放中路，但有唔少嘅廣州人都慣咗嗌呢度係「四牌樓」嘅。
如估講話最早嘅四牌樓，就係喺明嘉靖十三年嗰陣就出現咗喇，喺依家嘅惠福西路北邊、中山六路嘅南邊，朝天路嘅東邊同依家嘅解放中路西邊隔離嗰橛出現咗4棟用木頭嚟整嘅牌坊響度。而呢4棟牌坊就係惠愛坊、忠賢坊、孝友坊同貞烈坊。
喺清朝嘅康熙年嗰陣，由於明朝嘅廣東巡撫署俾人改咗去睺住啲廣州嘅八旗兵嘅將軍部。到咗1857年，由於第二次鴉片戰爭嘅爆發，由於英國同法國嘅軍佬都霸咗廣州成4年咁耐，結果就將間將軍署整大咗，變咗係英國駐廣州領事館。
到咗民國十八年嗰陣，廣州就將棟城牆拆咗，嚟起咗條馬路，而小市街嗰邊就整咗條中華南路，歸德直街嗰邊就整咗條中華中路，大北門直街就整咗條中華北路出嚟。不過五棟牌坊重喺條馬路嘅中間，每棟牌坊起碼隔廿僆卅米就見到一棟喇，而個建築嘅樣都係差唔多，都係用咗石柱、石幔、石樑、石匾呢啲疊架嚟整嘅，上面重有個瓦蓋添。
不過到咗民國卅六年，由於廣州市入面嘅汽車越嚟越多，搞到出咗幾單有汽車撞牌坊嘅交通事故出嚟都有，廣州市政府就決定搬走呢5棟牌坊，由廣州工務局嚟使錢，睇下佢點搬法。後嚟到咗民國卅六年嘅9月底，五棟牌坊就分別響新址重新起咗。
而奕世台光牌坊同埋戊辰進士牌坊就移咗入去漢民公園入面嘅南門同埋西門。而盛世直臣牌坊同埋承恩五代牌坊就搬咗去中山紀念堂北邊嘅觀音山，百步梯嘅入口附近石級度。而乙丑進士牌坊就移咗過去私立嶺南大學嗰度，就喺1999年11月，乙丑進士牌坊已經整好，呢個牌坊就係依家嘅中山大學入面，惺亭嘅西邊。
其實喺1937年之前係冇「六榕路」呢條馬路嘅。不過到咗1921年，廣州市政府就將棟城牆拆咗嚟起咗條路，就響家陣嘅六榕寺東邊起咗條花塔街。後嚟到咗1937年，廣州市政府整闊咗條花塔街，因為花塔街入面有棟六榕寺，就改咗名叫「六榕路」。
七株榕係中國廣東省廣州市嘅其中一個好優雅嘅地名。呢個地方就喺越秀區嘅詩書路到海珠中路之間嘅位，維也納酒店惠福分店南邊附近嘅其中一條巷仔。呢條街嘅長有154米，闊5.6米。呢條巷喺清朝嗰陣，因為種咗7樖榕樹先至改咗噉嘅名。
不過依家重凈返喺七株榕小學入面同埋越秀區中醫院南院嘅南門隔離就有樖樹，其他嗰啲樹，其中有4樖係喺2005年嗰陣轉咗去第度種，重有一樖喺2011年6月17號冧咗。而學宮街入面嘅「番禺學宮」就係舊陣時嘅「官學」，喺嗰陣時搞出嚟嘅「省試」就響七株榕呢尐辦喇，而街入面啲樓都好有南方嘅典型建築風格。
八旗二馬路係中國廣東省廣州市嘅一條馬路，響越秀區嘅東堤嗰邊，附近冇幾遠就係天字碼頭。由東向西單行，成條馬路係東西走向。呢條馬路係從西邊嘅北京路同埋南堤二馬路嘅交界開始，一直向東去到東園路同埋廣舞臺二馬路嘅交界。
而話同八旗會館有關，就係清朝嗰啲官吏坐船到咗廣州嗰陣，就響天字碼頭嗰邊上咗岸，之後就行咗呢條路到咗八旗會館嗰邊休息，卒之就嗌咗八旗嗰啲馬仔同埋同八旗有關嗰啲人仔到咗「接官亭」嗰邊，去接啲官吏入嚟。後嚟過咗一定嘅歡迎儀式之後，官吏先至可以入到城嚟做官嘅。
一講到呢條街嘅歷史，其實最早可以講到五代十國嗰陣嘅南漢御園喇。喺南漢皇帝統治緊廣州嗰陣，由於佢猛咁收啲百姓嘅錢，重成日畊濫嗮噉滯。結果就喺依家嘅吉祥路南邊嗰尐靠近教育路附近嘅兩邊起咗間皇家園林。不過園景嘅佈局係攞西湖嚟做中心，而湖嘅中間有個「藥洲」喺度，而湖嘅周圍就有還多花㖏轆嘅花同石頭喺度，而綠樹林入面就有棟亭同埋樓閣響度。
嗰陣時，南漢皇帝就將好多出面嘅地搵返嚟嘅一大堆石頭放嗮喺個湖邊，搞到呢堆石頭堆下堆下，就變到好似座山噉靚。如估講下嗰啲石景，最出名嘅就係九曜石喇。其中九曜石就係呢九舊石頭入面嘅其中一舊靚石。而呢隻石頭就又窄又剔透又皺擝擝，重有曬士同埋顏色都唔同嘅，就喺個湖嘅中間，同太陽映埋一齊真係靚。
而呢個九曜坊就係攞咗喺以前嘅西湖入面出現過嘅「九曜石」，由于呢舊石頭好出名嘅，所以到咗清朝嗰陣，附近嘅華佗廟都被人改咗嗌「九曜古廟」，而廟嘅隔離就有棟橋，就改咗名嗌「九曜橋」。所以附近一带咪就喺街道出咗嚟嗰陣，就改咗名嗌「九曜坊」囉。
有年農曆七月十五號嘅中元節，廣州城入面啲老百姓就帶埋細路同老坑去咗三元宮度睇戲，嗰度啲人鬼咁多，重多過廣州火車站排長龍買門飛噉。有位嗌「崔煒」嘅讀書人成日嚟三元宮度玩嘅，結果佢睇到有位老太婆乞丐俾人撞咗下就打爛咗廟會入面賣酒嘅酒壇，而酒就漏到成噼嘢噉。
而崔偉就懵盛盛噉，都唔知信唔信佢好。後嚟有日去咗海幢寺嗰邊玩嗰陣，睇到位老和尚嘅耳仔生咗嚿好似茶杯咁大嘅嗎瘡嚟撳住嗮成塊面，而呢位老和尚成日都竵住條頸嚟行，好似好唔舒服噉。結果崔偉就用咗老太婆送嘅所謂艾絨，話願意幫老和尚嚟醫返呢個病。
而老和尚就多謝嗮崔偉嘅超級神灸，佢就話畀崔偉知，喺寺嘅隔籬有位任氏施主，而佢嘅耳仔邊都係生咗嚿好大嘅嗎瘡響度。而崔偉就應承咗呢件事，即刻就去醫佢喇。而嗰位任氏施主係一位大財主，見到崔偉一灸就好返嗮，後嚟財主就攞100000貫錢嚟送畀崔偉，而崔偉就唔應承喇。
原嚟任氏施主係位佛面獸心之徒，屋企入面養咗個獨腳神，而嗰個獨腳神係每隔3年就用人頭拜祭佢。而嗰日咁啱得咁橋就係拜祭日，財主就諗住用崔偉嘅人頭嚟拜祭鬼神。結果呢單嘢俾任氏財主嘅女穿咗煲，而任氏財主嘅女喺二更嗰陣靜鷄鷄噉嗌醒咗崔偉，話要佢快啲走佬。
而崔偉聽到呢單嘢之後就即刻爬墻走咗出去，重走得鬼咁快。佢走緊嗰陣聽到後面有人話要斬佢，原嚟嗰時追兵已經殺到埋嚟，而崔偉就覺得好驚，加上佢又唔識路，結果一腳踩空就跌咗落枯井入面。而崔偉醒返嗰陣就發現枯井離地面成百幾丈，咁深嘅井點出返嚟啊？
而白龍就多謝嗮崔偉，佢就喺個口度嘔咗嚿寶珠畀佢。點知崔偉就唔要寶珠，而係嗌佢快啲救返佢出去枯井嘅出面。點知白龍就應承咗，佢就鉆到崔偉嘅兩個大肶之間嘅位，之後崔偉就騎住條龍，一飛就飛咗上去。眨下眼，佢就出咗井口。
而崔偉睇返轉頭，原嚟呢度就係三元宮嘅鮑姑井，後嚟佢都諗咗好耐都唔知點解走咗嚟三元宮嗰度。結果有位老人就話因為攞咗艾絨之後叫人傳話，就係多啲幫人醫病，之後就指住個井就走咗喇。而崔偉就睇咗下個井先知原嚟係鮑姑喺度教化佢。
但係到咗唐朝就變成「悟性寺」嘅名一直去到宋朝嗰陣先至改返之前「北廟」嘅名。到咗明朝洪武年間，由於廣州話整大個北城，嚟開發咗象崗嗰度起咗個北門，由於嗰時北廟咁啱喺門樓嗰邊先至將間廟搬咗嚟而家呢度。喺萬曆年間都改造咗下，重恢復返道教性質，之後就改咗名嗌「三元宮」重一直用到而家。
不過到咗中華民國時期就出現咗波動，先係1914～1916年嗰陣，越秀山同三元宮一帶都俾人劃咗入去軍事禁區。到咗1919年又重新搞過裝修。到咗陳濟棠做緊省長嗰陣（1929～1936)，由於佢識佛教，結果三元宮又變返好旺。
當其時每年初一、十五之前，消防隊都會來用水喉洗三元宮嘅梯級，據話係為陳嘅夫人莫秀英來拜神做準備。到咗1931年，由於廣州市教育局試下喺三元宮度搞美術學校，雖然話陳濟棠嘅岳母周旋都係堅持要返後山嘅八仙殿、棲霞洞、五老洞撥出，但係始終都係俾美術學校擊敗咗。
喺1945年，由於日本仔投咗降，三元宮就開始復興。喺1946年農曆十月十五日嘅下元誕，有好多參拜者甚至嚟咗呢度拜神，甚至連跪都冇埞跪。喺嗰年，政府諗住喺三元宮度起忠烈祠，但係為咗唔想俾道場同兩位住持嚟搞個中國道教會出嚟，而聘政界就搞咗啲人嚟出任宮入面嘅名譽職事。
喺中華人民共和國成立咗之後嘅20世紀50年代，宮入面嘅4幅劉世安寫嘅字、1幅康有為寫嘅中堂字、1幅居廉畫嘅牡丹畫、1幅沈綿春大中堂竹畫、1幅竹禪大橫披石竹畫、1套道藏同1個平南王尚可喜送嘅大鐘都重喺度。
到1982年7月1號，由於政府收返大殿同部分場地，之前被逼離開咗大宮啲道友都返嗮嚟，將成宮重新裝修，之後就恢復咗開放。而場地方面一直到1990年先至全部收返嗮。喺1989年12月，呢度俾政府公佈咗係廣州市級文物保護單位。
宋太宗嗰時再重修，改名淨慧寺。之後毀於火災，連塔都燒埋。宋哲宗嗰陣，廣州人林修喺原塔基下重建千佛塔，並將舍利埋喺塔下邊。宋元符三年，蘇軾貶到嶺南期滿，由海南返北方，經過廣州，嗰時淨慧寺僧人仰慕佢嘅名聲，邀請佢去寺題字。
家下寺裡面剩得三樖榕樹。寺內有宋鑄造禪宗六祖惠能嘅銅像。1949年之後，市政府將佢大修葺，開放畀遊客，之後列為廣東省重點文物保護單位。1997年，六榕寺以「六榕花塔」入選廣州市十大旅遊景點。由於花塔經歷咗近千年嘅風吹雨打，雖然多次維修，但係塔身裂咗，又斜咗一米七。
上下九步行街係廣州嘅一條步行街，簡稱上下九，位於廣州市荔灣區，係由上九路、下九路、第十甫路三條路合成，東通人民南路，西接恩寧路，全長1218米，喺1995年9月30號正式成為商業步行街。實質上除咗佢所組成嘅三條路外，實際範圍重包埋寶華路、康王路。
原本上下九兩條路係舊時廣州第九舖，係同一條路，後尾喺清兵屠城時為咗減少生靈塗炭，以六脈渠為界，將第九舖劃為上九舖同下九舖，後來啲人驚畀清兵知路牌做手腳，去咗偏旁，「舖」改成「甫」。上下九個名就係噉嚟。
喺武漢肺炎大爆發前後，上下九步行街人氣急跌，唔少舖頭就關門大吉。喺2020年7月，荔灣區區長銳明出席由中共廣州市紀委主辦嘅宣傳節目，話中共荔灣區委同區政府喺2019年，就開始研究點樣振興上下九步行街，仲搵咗策劃公司去到設計上下九步行街嘅發展，計劃喺2020年下半年開始改造上下九。
呢間醫院之所以之前嗌過「廣東省中醫研究所」，係因為佢喺1955年嗰時喺恆福路嘅橫枝崗嗰邊成立嘅一間醫院嘅同時，甚至係中國內地最早成立嘅其中一間中醫研究所，不過到咗文革嗰時就解咗散，直到1978年5月25號嘅廣東省委同省政府先至同意話恢復返出嚟，重將佢當成廣州中醫學院附屬科研機構嚟搞。
喺1985年3月15號，廣東省編制委員會批准咗省中醫研究所改畀廣東省衛生廳嚟領導，甚至喺1986年初重批准咗嚟搞間廣東省中醫研究所同佢嘅附屬醫院。後嚟省中醫研究所喺1987年12月正式從廣東省藥物所分咗出嚟，就喺1990年嗰時開始喺而家恆福路嘅橫枝崗嗰邊搞間綜合大樓，而間醫院大樓喺1993年12月8號先至完工而正式開業。
呢間醫院喺1958年4月創辦，初期時借用番禺嘅一間關帝廟嚟改做醫院，嗰時佢屬於番禺區聯合中醫院嘅門診部。直到1978年。香港嘅工商聯誼會負責出錢將呢間聯合中醫院改成市橋中醫院，重喺1984年正式掛牌。
1986年5月改名做番禺縣中醫院兼轉辦成搞帶有中醫特色嘅全民制機構。 1994年12月由何厚鏵出錢起咗間敬賢樓。1997年3月俾廣東省中醫院管理局評審而升級成二甲醫院，重喺2013年升級成三甲醫院機構。
喺1910年11月3號，孫中山就嗌咗同盟會嘅革命軍喺廣州入面諗住搞個根據地出嚟，嗰時有位嗌黃興嘅人做咗總指揮，就喺小東營嗰度起咗間嚟搞起義嘅指揮部。到咗1911年4月27號，黃興就帶咗啲「敢死隊」喺呢度出發，向兩廣總督署嗰度猛咁打。
1924年，中共做緊地下黨期間，廣東區委會嚟咗舊國立中山大學南邊一帶搞建築而開創咗中共軍事工作同監察工作嘅先河。管轄範圍從兩廣到閩南等地。自從周恩來喺同年9月初返廣州後做過中共兩廣區委員長直到第二年俾陳延年繼任。
期間有鄧穎超、張太雷同彭湃等人喺度辦過公。1927年4月因中國國民黨清黨而去香港避難，中共廣東區委先至正式入嚟執政兼改組成廣東省委。1949年中華人民共和國成立後，原地變成中國共產黨嘅屬下地方。間嘢喺1978年俾廣東省人民政府列佢做文物。
，簡稱明遠樓或紅樓，係中國廣東廣州嘅嶺南特色古建築，大清康熙廿三年起好，位置喺越秀區125號嘅龍騰社區大院入面，中山圖書館北邊近魯迅紀念館嘅後邊。間嘢喺大清年間，同順天、江南、河南貢院一齊，嗌成「大清四大貢院」。
係中國廣東廣州嘅民國特色古建築，1929年3月起好，位置喺越秀區125號嘅龍騰社區大院入面，中山圖書館北邊近魯迅紀念館嘅後邊，珠江製片分公司對面。佢既係廣東近代第一間天文台，又係華南唯一由國人自辦嘅天文台，甚至係中國大陸繼上海徐家匯天文台後，第二間起好嘅天文台。
間嘢起好後，天文台一直負責低緯度嘅天文觀測任務，亦喺中國大陸嘅現代天文科學嘅教學同研究起咗好緊要嘅作用同埋科學價值。1937年，由於國立中山大學搬到石牌一帶，舊址逐漸冇咗原有科研機構嘅功能同好快俾人唔記得佢。
直到1949年廣州被解放軍佔領後，天文台從廣東省政府轉畀廣東省科普協會，中途又轉畀廣東省科協。1973年，廣東科技報社入咗嚟辦公，天文台舊址再次成為傳播科技嘅緊要場所。1978年7月18號，間嘢俾廣東省人民政府列為省級文物，亦喺1989年6月重複公佈咗次。
踏入2000年代後，由於間嘢年久失修，加上建築出現殘舊現象，社會各界一直要求佢作出修繕嘅事越嚟越多。後嚟廣東科技報社通過努力，喺2010年亞運開幕前，廣東省發改委同埋廣東省財政廳負責出錢籌劃，重喺2011年6月開始做修繕工作，工程凈維持咗4個月就搞掂。
1924年中共軍委成立時，中共廣東軍委曾經喺文明路一帶辦公。1926年春時搬到而家萬福路一帶，嗰時周恩來、鄧穎超、聶榮臻等各級領導嚟過呢度辦公同居住。1926～1927年間，中共廣東區委領導嚟過呢度做嘢。
間嘢喺1915年喐手起，1919年起好。1921年4月，孫中山先後喺財㕔同國會議員搞茶話會同歡迎援閩粵軍返嚟廣東。同年5月5號，孫中山宣誓做咗非常大總統之後，嚟過呢度搞遊行。1925年7月，廣東省政府嚟過呢度辦公。
建築喺1978年出現破損而搞加固維修，喺保持外觀嘅同時，重將2、4、5樓原先有嘅木樓板改成混凝土樓面，重拆咗舊時前廊隔牆同東西廊隔牆，外牆啲窗換成鋁合金鋼窗，重拆埋外牆正中門頂嘅山花，而外牆改成水刷石米樣。
而呢廿八間佛寺就俾人話咗係「南漢廿八寺」。到咗宋朝嗰陣，新藏寺同廿八寺入面嘅其它寺都逐渐噉廢嗮。而到咗元朝又整大咗，變成「福田庵」。到咗明朝初期，朱元璋坐緊王位嗰陣又整大咗，嗰時又改咗名嗌「龍藏寺」。
清朝嘅尚可喜上緊台時，雖然1649年間廟因大火而燒冧咗，但喺1663年，又喺龍藏寺嘅廢墟度逳手，重新起過間廟，直到1664年起好。而起好咗間廟之後，由於放咗三尊用銅整嘅佛像喺度，所以「大佛寺」嘅名就係噉嚟。
康熙六年，尚可喜個仔尚之隆畀朝廷招咗做額駙，同固倫公主返廣東省親，請咗以班禪喇嘛為首嘅藏傳佛教高僧四十幾人一齊到廣州 ，駐錫大佛寺，舉辦咗49日嘅「無遮勝會」。而1733年，朝廷重向成個大清國嘅佛門度派諭旨嚟整頓沙門。
林則徐喺1839年以欽差大臣嘅身份嚟咗廣州度查鴉片。而佢嚟咗呢度就爲咗查清朝啲鴉片嘅真相，就先扮成平民同第啲身份，而過咗3日嘅調查同暗訪，先至揀咗大佛寺度搞禁煙總局嚟指揮禁煙。而林則徐喺查緊禁煙嗰陣，成日打擊煙商同煙販，甚至揼到盡咁滯，重向埋啲煙民話戒煙都有。
喺佢發咗份《曉諭粵省士商民人等》連戒鴉片告示》之後，好多人就決定去戒煙，甚至重將煙具丼咗都有。但係有咗煙癮同埋食咗煙好耐嘅煙民就話戒唔到，唔食就好似冇乜力噉。而林則徐睇到有咗煙癮同埋食咗煙好耐嘅煙民嘅辛苦情況之後，決定嗌人整個戒煙糖出嚟，就規定啲煙民如估將煙具丼咗佢嘅話，過嚟大佛寺度攞戒煙糖，甚至人人有份都得。
喺1921年，六榕寺、海幢寺、大佛寺、光孝寺呢啲住持同陳秉前、梁季寬、湯瑛等夾埋卅幾個人一齊嚟整咗間「廣州佛教閱經社」。佢噉做係為咗宣傳佛教嚟淨化世道人心。而佢哋就將佛教月經社整喺大佛寺入面，結果俾孫文讚咗。
喺民國初期，由於軍閥成日喺度打仗，加上又冇乜國庫響度，結果孫科喺1921年做咗廣州市長之後，就將間大佛寺當成係公家嚟拍賣。佢喺1924年同財政廳、廣東省公路署一齊將成間大佛寺又拍賣咗出去。結果咁大規模嘅寺就喺呢度俾孫科搞咗一筆OUT消喇。
而大佛寺嘅僧人收到噉嘅料就激到眼火爆。而住持敬勝和尚同埋卅幾個僧人、重有閱經社入面嘅人一齊，去嗮省府嗰邊搞抗議，寫請願書都有。嗰時陳濟棠收到噉嘅事之後，即刻派人去大佛寺度調查，最後先至知大佛寺係舊時龍藏寺嘅一笪地，而且歷史都好耐吓，有文物價值響度，甚至孫文喺呢度搞佛教月經社嘅歷史都喺埋度。
1932年，嗰時嘅廣州市警察教練所夾硬借住大佛寺嚟做基地，後嚟經過姜西園呢位海軍司令自己出鏡嚟話退先至得。之後，姜西園重請咗雲南嘅月溪法師嚟呢間寺入面宣傳佛教。後嚟聽眾越嚟越多，重出版咗弘揚佛教文化嘅細單張，重吸引咗好多嘅知識分子嚟大佛寺度學佛教都有。
1938年，由於蘿蔔頭打仗殺到廣州，搞到好得人驚，連寺僧都鷄噉腳走嗮佬，凈係得返3個人喺度睺實山門。而日本偽政府嘅郵電部門霸咗大佛寺一部分地區嚟擺電信器材，直到1945年8月15號，蘿蔔頭投咗降之後先至畀返僧人繼續宣傳佛教。
喺1949年11月22號，廣州軍管會郵電部門俾軍管會主任葉劍英批准咗喺大佛寺入面辦郵電員工訓練班一直到1950年1月份，變成郵電工人子弟學校。不過喺20世紀50年代，重有10幾位僧人嚟睺住間寺唔畀人入嚟，但嗰時冇乜同佛教有關嘅嘢入嚟，更加唔使問啲人客喇，結果僧人就搞得好唔掂。
而廣州市政府一方面為咗畀宗教可以有得宣傳同實行宗教信仰自由，而另一方面幫僧人搞生產嚟度過難關。就喺1956年，郵電工人子弟學校同埋郵電員工訓練班就搞唔掂喇，唔單止合併咗，相反重搬埋出大佛寺，去咗第度。
喺1966年，由於文化大革命嘅爆發，紅衛兵就按當局話破四舊思想，結果將三尊佛像同觀音菩薩像都從大佛寺嗰度清咗出去，跟住送到南岸路嘅五金廠倉庫去搞金屬冶煉。但因周恩來話佢係古董唔係四舊先至有得留返響度。
到咗1982年，廣州市政府再出錢還原返大佛寺出嚟，喺1984年嘅大雄寶殿起好之後，就將之前嘅銅像搬返入去，之後由信徒嚟負責捐錢搞返入面啲嘢。而家喺大佛寺入面見到嘅三尊大像都係按返原版嚟重新整過嘅。而1986年嗰陣先至對外開放，甚至喺1993年8月9號公佈咗係廣州市嘅文物保護單位。
2000年9月，廣東省第一間開放嘅佛教圖書館喺大佛寺度正式開張。而北邊嘅弘法大樓喺2011年初逳手重新起，一直到2016年1月15號起好，2017年7月20號通過一期嘅完工驗收。大佛寺圖書館喺2018年春節期間入駐毗盧殿之後，原先嘅佛教圖書館舊址喺2019年1月26號拆咗。
大佛寺圖書館係2000年9月份成立嘅一間面向社會開放嘅現代化圖書館，喺寺院嘅東邊。之前起緊嗰陣得664平方米嘅佔地面積，後嚟搬咗去新址之後就整大到超過1200平方米嘅佔地。2003年，大佛寺圖書館變成廣東省立中山圖書館佛教分館。
而2008年，中山圖書館就搬咗嚟一笪乞返嚟嘅舊寺用地嗰度。而間館入面㔷咗超過18000種150000萬本唔同品嘅佛教書同其他書響度，包括《大正藏大藏經》、《乾隆大藏經》、《頻伽大藏經》、《洪武大藏經》等經典。
弘法大樓係大佛寺嘅一個地標建築，喺寺院嘅北邊。好耐之前未有呢間大樓，直到2011年，大佛寺嘅擴建工程開始喐手起，2016年1月15號大樓正式起好。間樓係仿古樓閣式建築，總共有9層樓，佔地2354.1平方米，建築面積18834平方米。
廖仲愷、何香凝紀念館係中國廣東廣州嘅名人紀念館同博物館，1982年8月30號開館，喺海珠區仲愷農業工程學院入面近北門，主要紀念廖仲愷同何香凝嘅功績。佢原先係仲愷農校舊址，1982年6月經已列爲廣東省文物保護單位。
，堂號廣達，喺廣州河南嘅龍潭村西約西大街22號。清朝同治十一年開始起祠堂，光緒廿五年竣工。祠堂用料上乘，做工精緻，係祠堂中嘅上品。1993年8月，綸生白公祠同附近嘅「樂善好施」牌坊成為廣州市文物保護單位。
頭門面闊三間，進深兩間。硬山頂，人字封火山墻，灰塑博古脊。前部樑架、駝峰、斗栱雕將相人物圖案。兩次間有石包臺，上架蝦公樑，樑上面放石獅。明間兩扇木板門，下有木腳門。石門額刻「綸生白公祠」，兩便木門聯「清芳長慶集 遺愛報恩祠」。
白綸生，名經，號進賢，龍潭村人，花名白老二。白綸生創辦悅盛商行發達之後，關心廣州公益事業，多次捐錢，籌建愛育善堂、方便醫院、四廟善堂並重修北山莫氏敦倫堂，又喺龍潭起興仁書院，重成日慷慨解囊，賑濟臨近梓里，因而深受鄉人愛戴。
清同治年間，白綸生出錢將白氏大宗祠附近嘅何氏宗祠遷走，喺何祠原址上面起祠堂。白綸生力求建築精美，使咗廿幾年起祠堂。光緒廿五年，綸生祠落成慶典喺龍潭村舉行，嗰時，白綸生昇咗仙六年。直到光緒廿六年，祠堂最後一副對聯先寫好。
，堂號慶源，係瀝滘衛氏總祠，喺廣州市海珠區振興大街28號。祠堂坐北向南，由頭門、燕子斗栱牌樓、拜亭、中堂同後堂組成，家下面積有兩千平方。祠堂入便有乾隆年間嘅賀壽屏風同一嚿石碑。1993年8月，成為廣州市文物保護單位。
頭門成個嘅樑架施月樑，用駝峰、斗栱托住條檁，硬山頂，碌灰筒瓦，陶瓦當，滴水剪邊，正脊灰塑龍船脊。上面掛直篤式牌匾，打棟寫住「衞氏大宗祠」。門口對聯「愛江海汪洋先入番禺開瀝漖 羨峰巒秀麗再過東莞辟茶山」，道門有門神。
賀壽屏風躉喺中堂明間，係十二塊巨型木雕屏風，每塊高3.9米，闊0.7米，厚0.1米，鎏金正楷陰刻正文，屏風天頭地腳刻住啲浮雕圖案。正文內容係關於祝賀表彰衞氏家族裡面六十歲以上嘅壽星公，係清朝大臣張廷玉喺乾隆丁卯年用皇帝名義寫嘅，由進士汪由敦題，重有差唔多200位大官署名祝賀。
大宗祠對住珠江，有化江為塘嘅格局，加上瀝滘河道多，往年江水漲起身嗰陣，都浸到祠堂前面嘅水田，甚至湧到入祠堂裡邊。舊時啲人以水為財，所以祠堂就成為成條村最好風水嘅地方，所以村民寧願水浸祠堂都唔想起堤圍擋住啲水。
間嘢初期係1897年起好嘅大清郵局所，但1912年11月6號因火燭而燒冧，之後嗌英國設計師設計過間嘢，最後1916年重新起返出嚟。雖然1938年因戰亂而產生大火，但第二年由楊永堂按返原狀嚟設計修復，最後間嘢喺1942年1月起好。
其實呢間嘢喺清朝嘅雍正元年由廣州絲織業嘅伙記佢哋喺西關地區度出錢起嘅，佢主要係用嚟做紡織業嘅波士開會嘅場所。嗰時喺每年年初，廣州絲織行業班老細就成日嚟呢度一齊傾吓絲綢商品嘅價錢同曬士之後，跟住運啲絲綢到廣州十三行嗰度，通過海上絲綢之路去到世界邊個地方都得。
喺2001年，廣州為咗緩解人民路嘅大塞車，同埋荔灣區冇南北主幹道，而要起康王路。就喺嗰時，之前喺西來一巷入面嘅錦綸會館咁啱就經過嗰時規劃嘅康王路。後嚟為咗保存呢座咁有價值嘅文物建築，廣州市人民政府就出錢嚟裝修同保護，甚至將成間嘢移走。
就喺2001年8月18號，成間錦綸會館托起1.085米之後就平移，先係向北移咗80.4米，跟住西移咗22米，最後喺2001年9月28號凌晨先至搞掂。呢次平移唔單止係全中國第一次成功平移磚木結構嘅古建築，亦係成個國際文物建築史上，成功平移建築嘅先例。
呢間嘢有嘅建築面積有700㎡咁大，坐北向南，三路三進式嘅祠堂建築。入面嘅石刻、木雕、磚雕同埋陶塑、灰塑都體驗咗嶺南嘅建築風格。喺會館入面重留低咗廿二嚿碑刻響度，其中部分碑刻上都寫滿嗮起錦綸會館、負責捐錢裝修嘅商鋪冧巴同人名。
由於泮塘呢帶係嶺南水鄉，成日都種住蓮藕、菱角、茨菇、馬蹄、茭筍呢泮塘五秀先至出咗名。泮塘鄉啲人就為咗多謝有位神仙畀咗啲福氣過嚟，唔使佢哋遇到災難，重對拜山嘅神像幾有神心噉。就係聽話嗰陣時，泮塘有兩位兄弟出咗名，其中兄嘅名係「仁」，弟嘅名係「威」。
點知有一日，兄弟兩個去捉魚嗰陣，發現咗嚿怪石響度，就執返都屋入面整咗個神像出嚟，之後佢嘅生活就好順利，想做乜就有乜，後嚟呢件事一傳十、十傳百，就喺10里範圍入面，有幾百位參拜者嚟咗呢度拜。就喺出錢起棟廟嗰陣，鄉人就將間廟改咗名嗌「仁威廟」喇。
昇平社學舊址同義勇祠係中國廣東省廣州市嘅兩間有古代特色嘅建築，喺白雲區石井鎮石潭路昇平下街11、13號。呢兩間嘢分別喺1842年同1841年冬起好，係鴉片戰爭嗰時，廣州人民抗擊鬼佬侵略者嘅重要舊址。1985年8月27號，列入廣東省文物保護單位名單。
喺1932年1月28號嘅淞滬會戰，十九路軍嘅將士守住成個中國。之後一班華僑為咗記念喺淞滬會戰犧牲嘅將士，喺1933年整咗個墳場出嚟。墳場喺抗日戰爭嗰時俾日本人搞過。到咗1950年代，喺陵墓周邊種咗啲樹。
1981年，由於成立咗十九路軍淞滬抗日陣亡將士陵園管理處先至搞咗間陵園出嚟，喺1983年被廣州市人民政府列為廣州市文物保護單位。唔單止噉，喺1989年8月31號俾國務院加咗佢入第二批全國重點烈士紀念建築物保護單位入面。
1990年重話咗係全國近代優秀建築單位。喺1991年3月，廣州市人民政府決定重新裝修過個陵園，重起咗一大堆同佢有關嘅紀念建築同接待室、辦公室、茶室同俱樂部，同時重開埋水蔭路出嚟。而裝修工程直到1999年1月先至搞掂。
將軍墓係十九路軍總指揮蔣光鼐，同佢嘅軍長蔡廷鍇，呢兩位將軍嘅墓。蔣光鼐同蔡廷鍇將軍嘅骨灰喺1997年嗰時，從北京嘅八寶山搬到嚟呢度葬，呢兩位將軍嘅墓都係用咗天然石嚟整嘅，話佢哋兩位嘅歷史功績都好巴閉吓，甚至話明十九路軍喺抗日戰爭期間，體驗出嘅中華民族嘅奮勇抗爭嘅精神景仰。
東大門喺陵園嘅東邊，呢個門口喺廣州解放之後，黨同人民政府都好關注點起陵園嘅。1991年，喺維修好成間公園嘅同時，重搞咗佢出嚟。而門口係用咗花崗岩嚟整嘅，闊高各18m嘅20條立柱嘅裝飾響度，個門口幾有歐陸式嘅風格。
廣東航空紀念碑喺陵園嘅西邊，戰士墓嘅南邊。佢係為咗記得中國航空事業人士同埋喺東征、北伐、抗日戰爭入面死咗嘅空軍將士先至搞出嚟嘅嘢。喺1987年，廣州市人民政府先至將呢嚿碑移咗入嚟呢間陵園入面，跟住喺1988年3月先至起好。
呢座塔喺明朝嘅萬曆卌年起好，嗰陣有位番禺藝人嗌做李惟鳳，佢來咗番禺度起咗呢支塔，之前嗌過「文禺塔」。由於蓮花山附近有好多礪石響度，所以嗌做「石礪塔」。而喺東邊同西邊嘅山坡度有嚿天然獅形岩石喺度，所以又嗌「獅子塔」。
蓮花塔係屬於樓閣式磚塔嘅建築，成座塔就好似個平面八角形，出面9層樓，入面夾埋暗樓嘅話，一共有11層樓咁高，而且每層樓都有鋪到木樓板上去。支塔有粉紅色嘅牆、紅色嘅柱、綠色嘅琉璃瓦，而且係八角攢尖頂。而呢支塔高48米。
，係廣州地區最早嘅航海燈塔，喺虎門水道上橫檔島東邊嘅金鎖排礁上高。燈塔係清光緒三十二年廣州海關起嘅。1993年3月，被虎門大橋個橋墩遮咗燈塔，燈塔停用。2015年12月10號，被列爲廣東省文物保護單位。
燈塔坐西北向東南，標高11米，燈高12.6米，方形石砌結構，建築原來有4米咁長，3米闊，佔地12平方。初頭用煤油燈做光源，後尾改用乙炔燈。1987年7月改造，方塔上高起白色圓形玻璃鋼塔，有13米咁高，改用新燈。
，亦叫白燈樓，舊名三板洲燈塔，係喺伶仃洋三板洲上高嘅一座燈塔。1915年，廣州海關爲方便外國商船入嚟就起咗呢座嘢。2015年6月，舢舨洲燈塔落成百年紀念儀式喺廣州舉行。同年12月10號，被列爲廣東省文物保護單位。
資政大夫祠建築群係清朝同治二年起嘅，佢嘅建築規模同建築工藝，都係花都區第一。建築群從東到西係資政大夫祠、南山書院、亨之徐公祠、國碧公祠，總面闊56.7米，總進深57.1米。有青雲巷間開幾間嘢，條巷由5列花崗石砌成，闊2.
呢條馬路喺1957年開始起。而東邊嘅中山大學北邊嗰橛喺1998年開始逳手起，起到2001年先至搞掂。但嗰時從江灣大橋南邊橋底一直到珠江泳場附近。2004年，廣州市政府諗住搞幾條延長線，打算將濱江路向東延長3.
喺1932年，有人提出過喺太平南路西濠口建築附近起西堤鐵橋。到咗1935年，工務局就開始進行籌畫同埋選取橋嘅樣，但係橋重未起。喺中華人民共和國成立咗之後，珠江南邊嘅工業發展好快，海珠橋已經再頂唔住日益加大嘅交通流量，必須要起新橋。
就喺1965年4月，經過國家計委同埋建工部批准起人民橋。就喺嗰年11月4號正式郁手，起到1967年5月1號完工通車。1984年喺人民橋南邊起成洪德路立交橋疏導啲車流。1988年喺人民橋北邊起成東、北、西3條匝道，分別連接沿江路、六二三路同埋沙面舊東橋。
金沙洲大橋係中國廣東省廣州市嘅一條橋，1999年9月喐手起，2003年1月20號落成通車。呢條橋橫跨珠江嘅白沙河兩岸，將白雲區嘅金沙洲同羅沖圍連埋一齊。喺地鐵六號線通車之前，金沙洲大橋由金沙洲出廣州市區嘅唯一一條路，所以經常塞車。
喺呢條橋從啱啱起好通車開始，到2005年之前，都係一直喺度收緊錢嘅，後嚟一直有詏數。重有律師因為呢單嘢就大鬧政府，向全民提出公益訴訟。收尾廣東省政府話喺2005年7月1號停嗮收費，結束咗17年嘅收費歷史。
番禺大橋係中國廣東省廣州市嘅一條橋，1994年12月29號喐手起，一直到1998年7月先至起好，1998年9月正式通車。呢條橋橫跨珠江嘅瀝滘水道，將番禺區同埋海珠區嘅華南快速幹線連埋一齊。喺呢條橋開通之前，啲車冚唪唥都係行洛溪大橋嚟往返海珠區同番禺區嗰邊。
座橋喺1931年起好，初期係條可以行車嘅木橋，後嚟縣長李務滋發動全縣人民出錢整成鋼筋水泥結構。雖然1938年俾日軍炸冧，但1951年俾從化駐地嘅解放軍部隊起返出嚟直到1952年起好，之後喺1954、1960、1961呢三年整修過次。
1967年爆發過文革兩派嘅激烈對立同埋好多次武裝衝突。1991年因橋樑唔啱嗰時飛速發展嘅需求而整闊咗次，直到1992年7月起好。1992年7月13號，由於從化第一屆荔枝節喺街口地區開幕，所以條橋亦成為荔枝節38個剪綵項目之一。
華國鋒，原名蘇鑄，山西交城人，係前中國共產黨領導人毛澤東指定嘅接班人，做過中國共產黨中央委員會主席、國務院總理、中國共產黨中央軍事委員會主席，在任期間，提出「兩個凡是」，即「凡是毛主席作出的決策，我們都堅決維護，凡是毛主席的指示，我們都始終不渝地遵循。
第二，繼續強調「以階級鬥爭為綱」，認為「第一次無產階級文化大革命嘅勝利結束，決唔係階級鬥爭嘅結束，決唔係無產階級專政下繼續革命嘅結束」。 因此，今後依然要以兩個階級、 兩條道路鬥爭為綱。第三，重申在响本世紀內把我國建設成為社會主義現代化強國係新時期黨嘅根本任務。
鄧小平為大會致閉幕詞，強調一定要恢復同發揚毛澤東主席為黨樹立嘅群眾路線嘅優良傳統同作風，謙虛謹慎、戒驕戒躁、艱苦奮鬥嘅優良傳統同作風，民主集中制嘅優良傳統同作風，响全黨、全軍、全國努力造成一個又有集中又有民主、又有紀律又有自由，又有統一意志、又有個人心情舒暢、生動活潑，咁樣一種政治局面。
中國共產黨第十一屆中央委員會第二次全體會議於1978年2月18號至23號响北京舉行。全會為第五屆全國人民代表大會同中國人民政治協商會議第五屆全國委員會嘅召開，作咗政治上、思想上同組織上嘅準備。全會對中共中央政治局提出嘅各項文件進行咗認真嘅討論。
會議通過《政府工作報告》、《1976至1985年發展國民經濟10年規劃綱要》、《中華人民共和國憲法修改草案》同《關於修改憲法的報告》，決定提請第五屆全國人民代表大會第一次會議審議。通過全國人民代表大會常務委員會組成人員、國務院總理同國務院其他組成人員、最高人民法院院長、最高人民檢察院檢察長、政協全國委員會常務委員會組成人員嘅候選人名單，決定分別提請五屆人大同五屆政協會議討論。
全會作出咗從1979年起，將全黨工作重點轉移到社會主義現代化建設上嚟嘅戰略決策。响經濟建設問題上，從糾正急於求成嘅錯誤傾向同全黨要注意解決好國民經濟重大比例嚴重失調等問題出發，必須採取一系列新嘅重大措施，對陷於失調嘅國民經濟比例關係進行調整，對過分集中嘅經濟管理體制著手認真嘅改革。
全會重新確定咗中國共產黨正確嘅思想路線，批判「兩個凡是」嘅錯誤方針，充分肯定咗必須完整、準確咁掌握同運用毛澤東思想嘅科學體系，高度評價咗關於真理標準問題嘅討論，確定咗解放思想，開動腦筋，實事求是，團結一致向前看嘅指導方針。
全會重新確立咗中國共產黨正確嘅政治路線，果斷咁停止使用「以階級鬥爭為綱」呢個唔適用於社會主義社會嘅口號，否定咗中共十一大沿襲嘅「文化大革命」中嘅所謂「無產階級專政下繼續革命」，以及「文化大革命」今後重要進行多次等「左傾」錯誤觀點。
全會重審查同解決咗中國共產黨嘅歷史上一批重大冤假錯案同一啲重要領導人嘅功過是非問題，其中包括關於1959年廬山會議對彭德懷等人嘅錯誤批判同錯誤結論、關於薄一波等61人案件、關於「反擊右傾翻案風」同天安門事件嘅錯誤文件，以及對鄧小平1975年工作嘅評價。
全會提出咗要注意解決好國民經濟重大比例嚴重失調嘅要求，制訂咗加快農業發展嘅決定，同意將《中共中央關於加快農業發展若干問題的決定》同《農村人民公社工作條例》發到省、自治區、直轄市討論同試行。為將農業搞上去，必須首先响農村實行改革，推行聯產計酬責任制。
中國共產黨第十一屆中央委員會第四次全體會議於1979年9月25號至28號响北京舉行。出席呢次會議嘅有中央委員189人，候補中央委員118人，另有16名中央機關同地方黨委嘅負責同志列席咗會議。華國鋒主持會議並講話。
全會通過協商和無記名投票，增補王鶴壽、劉瀾波、劉瀾濤、安子文、李昌、楊尚昆、周揚、陸定一、洪學智、彭真、蔣南翔同薄一波12位同志為中央委員，準備在黨嘅第十二次代表大會時，請求對呢啲增補手續予以追認。全會選舉中央政治局候補委員趙紫陽同中央委員彭真為中央政治局委員。
二、增選胡耀邦、趙紫陽為中央政治局常委。重新設立中央書記處，選舉胡耀邦為中央委員會總書記，萬里、王任重、方毅、谷牧、宋任窮、余秋里、楊得志、胡喬木、胡耀邦、姚依林、彭沖為中央書記處書記。三、通過咗《中國共產黨章程》。
準備將草案提交黨嘅十二大審議通過。四、通過咗《關於黨內政治生活的若干準則》共12條，總結咗黨幾十年嚟處理黨內關係嘅經驗教訓。五、決定徹底為劉少奇平反，恢複名譽。撤銷黨嘅八屆十二中全會強加畀佢嘅「叛徒、內奸、工賊」嘅罪名同將佢「永遠開除出黨，撤銷其黨內外一切職務」嘅錯誤決議。
恢復劉少奇作為偉大嘅馬克思主義者同無產階級革命家、黨同國家主要領導人之一嘅名譽，因劉少奇問題受株連造成嘅冤假錯案，由有關部門予以平反。六、批准咗汪東興、紀登奎、吳德、陳錫聯4位同志辭職嘅請求。免去或提請免去佢哋所擔任嘅黨同國家嘅領導職務。
中國共產黨第十一屆中央委員會第六次全體會議於1981年6月27號至29號响北京舉行。出席會議嘅有中央委員195人，候補中央委員114人。有關方面負責人53人列席咗會議。呢次全會嘅主要內容係通過《關於建國以來黨的若干歷史問題的決議》，對建國32年來中共嘅重大歷史事件特別係「文化大革命」作出咗正確嘅總結，科學咁分析咗响呢啲事件中中共嘅指導思想嘅正確同錯誤，分析咗產生錯誤嘅主觀因素同社會原因，實事求是咁評價咗偉大領袖同導師毛澤東响中國革命中嘅歷史地位，充分論述咗毛澤東思想作為中共嘅指導思想嘅偉大意義。
中國共產黨第十一屆中央委員會第七次全體會議於1982年8月6號响北京舉行。出席會議嘅有中央委員185人，候補中央委員112人，列席21人。全會決定，1982年9月1號召開中國共產黨第十二次全國代表大會。
1998年12月2號，聯合國教科文組織將頤和園列入世界文化遺產名錄。入面嘅昆明湖亦係公園最大特色之一，而長廊更加喺1990年俾《健力士世界紀錄大全》列為「世界上最長嘅長廊」，全長728m，入面有273間亭房，夾埋有548條柱。
文革2.0，係指話文化大革命嘅升級版，呢家係一個網絡用語兼政治術語，係指代中華人民共和國喺習近平2012年上台做咗中共總書記、尤其習近平思想出街之後一系列嘅對包括言論自由等唔同方面打壓啲情況。而喺香港網絡用語，係常指代返香港政府2019年後一系列嘅打壓言論自由等唔同方面啲情況。
以前爾個區域喺珠江沿岸，而且喺廣州城牆東邊，所以爾段堤岸叫做東堤。由珠江北岸向北數過去，第一條係東堤大馬路，第二條就係東堤二馬路，如此類推，後來東堤大馬路變成沿江東路一部分，衹留返東堤二馬路至五馬路個名。
中山大道係中國廣東省廣州市入面嘅其中一條主幹道，呢條主幹道喺天河區同埋黃埔區入面。成條馬路東西走向，西邊從華師附中嘅西門附近開始，一直向東去到港灣路同埋黃埔東路嘅交界嗰頭。呢條路響1918年起好，1987年擴闊過。
結果廣州市政府就嗌咗好多嘅人喺幾個月時間入面，就整好咗呢條路喇。由於呢條路係國父孫中山喺《建國方略》入面講到嘅計劃，結果就將呢條路改咗個名叫中山公路。到咗1987年由於廣州就快辦六運會，就將呢條路就整闊咗，重改咗嗌「中山大道」呢個名。
條路喺1995年起，初期先起咗從廣州大道南到而家石榴崗附近嗰橛，直到1998年春起好。本嚟原計劃通到天河區車陂南一帶，但後嚟工程賴低咗好多手尾響度而冇繼續開工。雖然1998年11月，廣州市長林樹森同廣州市人大代表睇過新滘南路之後話要快啲繼續畀返有關部門去起。
不過公路一直未開工，即使連2002年嘅新滘村改成社區之後都冇聲氣。直到2004年底，海珠區人民政府收到呢條馬路要兩邊延長兼改名嘅消息之後，正式批准咗呢份方案，2005年底開始喐手起，直到2006年5月28號通車。
康王路係中國廣東省廣州市入面嘅其中一條主幹道，喺荔灣區入面。成條馬路南北走向，南邊從鎮安路同埋杉木欄路嘅交界開始，一直向北去到東風西路嗰頭。呢條路響2000年10月起，一直到2002年4月先至鋪好，到咗2002年5月1號，馬路通車。
其實康王路嘅大部分路段都係以前廣州嘅一大笪民宅同埋舊街舊巷嘅地區，到咗1996年8月份，呢條馬路就被廣州市政府為咗要解決點解荔灣區入面冇南北走向嘅主幹道嘅問題，所以就即刻成立專項嚟起呢條馬路。佢嘅建設工程就係先整闊條鎮安路同埋帶河路，跟住就拆咗康王直街、康王上街同埋康王下街呢三條街啲屋，結果工程就分開咗一期同埋二期。
而一期工程入面就係先整從中山七路一直去到長壽西路為止嘅呢部份，而一期工程就喺2000年10月到12月就整喇。而二期工程入面就係跟住落嚟整從中山七路一直去到東風西路為止同埋從杉木欄路一直去到長壽西路為止嘅呢兩個部份，而二期工程就喺2001年7月到2002年4月就整喇。
後嚟呢三隻名一直都喺度拗緊，本嚟規劃話改名叫「世紀路」嘅，但係喺2000年10月24號，呢條馬路就話要改名，因為「世紀路」呢隻名冇乜人知，更加唔知「世紀廣場」係乜嘢，重有「世紀路」呢隻名太過有商業味道嘅感覺。
如估改名嗌「世紀路」嘅話會出現好多問題。而「嶺南路」呢隻名喺嗰陣時嘅廣州市副市長安出嚟嘅名，不過冇整入去改名嘅案入面。最後喺廣州市地名辦重新去調查咗同埋綜合考慮各方面嘅意見之後，重根據咗「尊重當地嘅群眾意願，重反映當地嘅歷史同埋文化經濟，同埋市政道路入面唔可以用公司同埋大廈嘅名」嘅馬路改名規則，最後正式改咗名嗌「康王路」。
喺未到21世紀之前，係有條「帶河路」呢隻名嘅馬路。呢條馬路係好屄死彎曲到鬼噉嘅，重有嗰陣時嘅帶河路闊度凈係得唔夠3米咁窄。後嚟廣州嘅城市發展，話要起康王路，結果呢條馬路有90%嘅路段都劃咗入去康王路入面喇，重將成條路抝直咗添。
喺起緊康王路嗰陣，結果咁啱得咁橋就經過咗華林寺嘅錦綸會館。而錦綸會館就係成個廣州市入面，唯一一間近代史入面出現過嘅專業會館。廣州市政府為咗要保護呢間嘢就出銀紙嚟移咗去條路嘅西南邊冇幾遠嗰尐。而呢間會館喺2005年1月18號重新對外開放。
喺2014年10月15號，廣州地鐵公司話因為要喺嗰頭起8號綫嘅北延段，佢將喺2009年起好咗無耐嘅陳家祠廣場就拆咗一半，結果俾好多街坊喺度猛咁鬧，話市政府浪費錢噉。後嚟地鐵公司話因為喺2009年起緊陳家祠廣場嗰陣，嗰時8號綫嘅北延段凈係去到而家嘅文化公園站而未向北繼續延長落去。
康王路地下隧道工程早就喺2002年開始搞規劃，本嚟原計劃喺2009年開通，但工程進度一直緩慢，凈係搞掂咗喺流花湖嗰橛。直到2014年3月4號先至重新啟動項目，甚至喺2014年8月15號開工。喺同年11月23號開始圍蔽之後影響到康王北路嘅街坊出行，而家呢條隧道重喺度起緊。
人民路係中國廣東省廣州市入面嘅其中一條主幹道，呢條主幹道喺荔灣區同埋越秀區嘅交界。成條馬路南北走向，南邊從沿江西路嘅西濠涌涌口開始，一直向北去到環市西路嘅廣州火車站廣場嗰頭。馬路上面重有條喺1987年整好嘅人民路高架橋。
喺1986年，從人民南路嘅沿江路部份開始一直到依家嘅流花湖公園東門附近，就整咗條人民路高架橋，而呢條橋喺1987年開通，喺條橋開通無耐，就人山人海。不過依家係用嚟行車嘅。其中喺2001年，因為廣州市政府考慮到沿江西路成日大塞車同埋影響咗珠江嘅周圍景觀，重有匝道嘅利用率好少嘅問題，先至將人民路高架嘅最南邊其中去沿江路嘅嗰條匝道拆咗。
呢條馬路喺舊嘅白雲機場搬走之前，係去機場嘅其中一條路，喺嗰陣時條馬路都幾繁忙下。喺2001年整闊條三元里大道之前，大貨車係唔畀行機場路嘅，搞到啲大貨車成日都逼嗮嚟廣花公路嗰度行，結果搞到廣花公路成日大塞車。
到咗2002年，機場高速整好，減少咗廣花公路嘅交通壓力。喺2004年，隨著白雲機場搬咗去花都嗰邊，呢度嘅車流都下降咗。依家舊嘅白雲機場嗰邊已經係個白雲新城喇。新市路口北邊嗰橛之前屬於廣花公路。嗰年，廣花公路金桂園到新市段改名做「三元里大道」，剩低嘅部分改名做機場路。
不過到咗民國卅六年，由於廣州市入面嘅汽車越嚟越多，搞到出咗幾單有汽車撞牌坊嘅交通事故出嚟都有，於是廣州市政府搬走呢幾個牌坊，由廣州工務局嚟使錢，睇下佢點搬法。後嚟到咗民國卅六年嘅9月底，五棟牌坊就分別響新址重新起咗。
後嚟到咗20世紀90年代嗰陣，香港嘅嶺南大學嘅校友會就話呢棟牌坊係嶺南大學入面先至有嘅，所以校友就捐咗70幾萬蚊嚟整返個牌坊出嚟，就喺1999年11月，乙丑進士牌坊已經整好，呢個牌坊就係依家嘅中山大學入面，惺亭嘅西邊。
其實呢條馬路唔係一早就嗌「江南大道」，而係嗌「江南中路」嘅名。不過到咗1966年嘅文革時期，受到破四舊嘅思想影響先至改咗名嗌「躍進路」，但係到咗1981年，由於呢條大道喺珠江嘅南邊，所以就改咗名嗌「江南大道」重一直用到而家。
呢條馬路入面都算有比較特色嘅，雖然話江南大道南嗰邊係一條掘頭路兼城中村範圍，但係近幾年因為嗰度開發咗好多樓盤，所以已經有好多人氣響度。而江南大道中嗰度係商業集中地，入面有好多百貨商場同酒店、賓館響度，嗰度甚至係商業一條街。
喺2007年，廣州市政府諗住話將江南大道嘅江泰路口嗰頭打通佢，向南同新滘路口南邊嗰度嘅工業大道南嗰頭，但係廣州市嘅有關部門組織專家去查過吓，話要拆好多屋嗰度要出好多錢，加上規劃緊嘅道路要經過部隊嘅營區，加上傾咗好多次都未達成共識，所以到咗2015年初就冇繼續搞落去。
路名喺1999年先至搞出嚟。喺1999年之前，呢條馬路係嗌過景從路、大金鐘路嘅北邊、同埋後嚟改嘅廣從一路、廣從二路同廣從三路呢五條路嘅路名。喺1999年，廣州市就為咗適應城市環境整治同城市建設嘅快速發展，結果將呢五條馬路嘅名合埋一齊嗌「白雲大道」。
其實喺秦朝嗰陣，南海郡尉任囂就喺家陣嘅倉邊路西邊冇幾遠嘅番山同埋禺山呢啲地起咗棟任囂城。而倉邊路呢笪地係白雲山入面，下甘溪嘅下游。呢條河喺嗰陣時係好大水，大到可以行船嘅，所以喺宋朝嗰陣，呢度就出過「鹽倉」喇。
光緒三十二年，清朝實行官制改革，第年制定各級審判廳試辦章程，各地商埠開始陸續設地方審判廳。而家倉邊路市立法院前身，廣州地方審判廳，就係喺宣統二年設立嘅，內設民事庭同埋刑事庭，設廳長1人、推事1人、典簿兩人、主簿兩人、錄事4人、所官1人。
馬路喺2004年中國國慶之前，係一條好窄嘅2車道沙路，長度從中山大道西到黃埔大道中。2004年10月，廣州市政府為咗開發海珠區東邊嘅新港東路、崙頭、番禺嘅大學城、天河區東邊嘅廣州科學城同岑村一帶而加闊兼兩邊延長呢條路。
早期時廣州冇呢條馬路。1984年12月28號，廣州市人民政府話要搞經濟技術開發區時先至搞出嚟。條路喺1987年起好，初期嗌夏港大道，闊度雙向6車道加輔道2車道，四塊板道路，全線設置黃白雙色路燈，黃色燈照耀主道，白色燈照耀輔道，係當時廣州市規格最高嘅路，中央綠化帶預留畀輕軌用，長度凈從東江大道一直去到而家嘅黃埔東路位。
2004年，青年路口改造，圓盤封閉，明珠路北行通唔到去青年路方向及開發大道北行方向，青年路西行亦通唔到去明珠路方向及開發大道南行方向，開發大道南行通唔到去青年路東行方向，開發大道北行通唔到去明珠路方向。
同年，廣州地區要搞開發區二期工程同埋科學城時，順便搞埋開發大道立交同整闊、延長成條路到廣深高速公路附近，直到2004年8月28號通車時，路名改名做開發大道直到而家。2015年1月，志誠大道跨線橋正式通車。
條路初期係比較窄嘅2車道馬路。2000年夏因為廣園快速路開通咗，道路重向北延長到廣園快速路一帶重將原先條路整闊到雙向6車道。2004年，由於廣州申辦2010年亞運會成功，政府決定開發廣州天河區東邊嘅經濟，順便喺2007年延長咗成條路到珠江邊同奧體中心附近。
南岸路係中國廣東省廣州市入面嘅其中一條主幹道，呢條主幹道喺荔灣區入面。成條馬路南北走向，南邊從珠江大橋、中山八路同黃沙大道嘅交界開始，一直向北去到環市西路同東風西路、增槎路嘅交界嗰頭。馬路上面重有條喺2000年整好嘅內環路。
其實呢度之前係個沙基嚟嘅，喺第二次鴉片戰爭嗰陣，由於英國軍隊同法國軍隊一齊殺到廣州，結果就攞咗個沙面出去，而沙基涌嘅北邊就啤啲軍隊睺住嗮，唔畀啲中國人入去。而喺19世紀底，英國同法國嘅軍隊就响依家嘅沙面度起咗一大堆學堂、醫館、印務所同米埠呢啲建築，重越嚟越犀利添。
就係噉，到咗1925年6月23號，廣東入面嘅各界代表就去咗東較場度辦咗個五卅慘案大會，喺大會結束咗之後，就爆發咗單遊行示威，大嗌「抗議」都有。就喺嗰日晏晝，喺嶺南大學、坤維女子師範學校、聖心書院、重有執信同廣州第二小學嘅學生、同埋黃埔軍校嘅學生都嚟嗮沙基度，結果就喺沙面嘅西橋隔離嘅域多利酒店入面，其中有位鬼佬先用咗手槍，向咗尐遊行隊伍鉼咗第一槍先，後嚟喺已經戒嗮嚴嘅沙面嘅西橋橋腳度嘅英法軍隊，即刻亂槍猛咁鉼鉼鉼。
條路喺1957年起緊珠江大橋時順手搞出嚟，1960年10月1號開通珠江大橋時連同開通。初期係條雙向2車道兼中間有條火車軌隔開咗嘅馬路。1990年代尾由於珠江大橋撐唔到從廣佛兩地嚟嘅大量車流，加上嗰時成日大塞車，政府考慮要將條橋整闊時，順便連條馬路整闊成雙向8車道。
呢條路喺1929年搞出嚟，初期從東風西路嘅彩虹橋附近一直去到增埗河邊，直到1934年開通咗西槎路而延伸到槎頭為止。到咗1990年代尾，由於廣州人口越嚟越多，加上有啲人口因1號綫嘅拆遷而搬到同德圍住，嗰時凈得雙向2車道，大塞車係家常便飯嘅事，加上有好多工廠廠房兼搞出返學難、上班成日遲到、睇病難、辦證難等一系列嘅社會問題，結果俾好多廣州街坊笑佢做「華山一條路」。
2000年代中葉，廣州當地啲新聞媒體講到同德圍街坊啲事之後，政府開始關注嗰帶嘅發展。政府先將附近啲一堆工廠搬走嗮，重搞一系列樓盤工作，除咗將車道整成雙向4車道外，2009年8月開始搞大範圍拆遷改造工作直到2012年8月底搞掂。
其實呢條馬路喺1934年搞出嚟嘅一條馬路，到咗1990年代尾，由於廣州人口越嚟越多，加上有啲人口因1號綫嘅拆遷而搬到同德圍住，加上嗰度嘅大塞車係出嗮名，結果俾好多廣州街坊笑佢做「華山一條路」，因為成日搞返學難、上班成日遲到、睇病難、辦證難等一系列嘅社會問題出嚟。
舊時係冇「荔灣路」呢條馬路嘅。到咗1950年，廣州市政府先至開咗成條馬路出嚟，由於呢條馬路喺荔溪東約嘅東邊，所以就起名做「荔灣東約馬路」，而華貴路到中山八路同中山七路嗰截之前係三聖一巷。喺文化大革命嗰陣嘅1966年，三聖一巷同荔灣東約馬路合併，改名爲「荔灣北路」。
三元里大道嘅大部分路段都係以前嘅廣花公路，呢度係廣州接去花都最早嘅其中一條路，不過嗰陣時重係一條爛泥路。到咗1982年，廣州市政府就決定整好條馬路，不過由於唔夠錢，結果就整成雙向2車道之後就冇再整落去喇。
到咗1999年，廣州市政府決定起機場高速，嚟解決呢條馬路成日塞車嘅問題，結果拆嗮附近一大堆城中村嘅舖頭。喺起緊高速嗰陣，順便連條馬路都整闊埋。到咗2002年機場高速整好嗰陣，馬路就變咗6車道。喺2004年，由於呢條馬路唔再係之前廣花公路嘅一部分，於是改咗路名，即係依家嘅「三元里大道」。
呢條馬路之前係一條黃泥嘅馬路，喺嗰陣時嗌過「東沙馬路」嘅名。不過到咗1921年，廣州市政府決定喺度開馬路，由於附近有座黃花崗七十二烈士墓，所以就將條馬路改咗名嗌「先烈路」。而「先烈」嘅意思就係紀念「辛亥革命嘅勝利」咁解。
一講到呢條馬路，入面有成廿幾個墳墓響度，而且每條路都有「烈士墓」嘅名嘅公園響度。其中先烈南路有廣州起義烈士陵園同紅花崗四烈士墓、葉劍英墓園同興中會墳場響度。而先烈中路有最出名嘅黃花崗七十二烈士墓、庚戌新軍起義烈士墓同華僑五烈士墓響度。
先烈東路近沙河嘅濂泉路口附近，由於有個大型嘅貨運場響度，加上嗰度啲人同埋車都完全塞住嗮。一到咗日頭嘅高峰時段，就塞車塞到爆，同十三行路差唔多噉滯。雖然話呢笪地被人投訴過好多次，但係貨運場都未有搬走嘅跡象。
其實好耐之前就冇呢條馬路，直到1932年先至整咗條馬路出嚟，嗰時重係一條長660m，闊9m嘅泥路。後嚟先至將條路延長到增城中心。直到1970年代中葉，條馬路正式整成水泥路。喺1998年，廣州市政府又將條馬路整闊咗，變成而家嘅雙向8車道。
花地大道係中國廣東省廣州市入面嘅其中一條主幹道，呢條主幹道喺荔灣區入面。成條馬路南北走向，南邊從佛山市南海區嘅永安路、南港路同三山大道嘅交界嘅南港立交度開始，一直向東北行，屈個彎兜向正北邊，去到珠江隧道口嗰頭。
開創大道係廣州 一條主要道路，係黃埔區內主幹道，西北通東南，南起於廣深大道西，北止於廣汕三路，全長16.6公里，全線都係廣東117省道，公路等級係一級公路，雙向主道8車道，輔道4車道，限速每小時60公里。
同德圍南北高架橋係中國廣州一條高架橋，喺荔灣區同白雲區嘅同德圍地區。南邊從西灣路口開始，一直去到北邊嘅白雲一綫嗰頭。呢條橋喺2012年12月29號開始喐手起，一直到2014年12月28號先至搞掂。成條高架係雙向4車道。
喺1993年12月28號通車之後，芳村嘅對外交通都唔再靠行珠江大橋嚟往返啦。甚至重頂埋珠江大橋嚟通去佛山、南海嘅交通要道添。由於呢條橋係佛山、南海嘅交通要道嘅關係，所以日日都經常有好多車行呢條隧道過河嘅，車流量從5.
本嚟呢條隧道規劃喺2005年底開始喐手起，但係因為規劃方面一改再改，拖到2007年11月20號開始喐手起。不過喺起緊隧道嗰陣，由於徵地拆遷問題，加上遇到附近嘅文物保護糾紛同埋同福西站話係轉車嘅車站關係，搞到兩個嘅工期一拖再拖，重要係成隊噉嚟。
喺呢條橋起好之前，市民從海珠區崙頭嗰邊去到廣州大學城嗰邊或者係官洲島，都要坐船先過到去，即使係廣珠高速公路或者係地鐵4號線開通都係好麻煩，係要行到新洲碼頭坐船去到長洲島再行返轉頭，或者係行到萬勝圍站坐地鐵先至可以去到大學城同埋官洲島，呢個唔單止路程遠，重要嗮好多時間。
所以廣州市政府決定起呢條隧道嚟解決市民出行難嘅問題。喺呢條隧道開通咗之後，唔單止將生物島入面嘅路網同埋廣州市區嘅主要幹道都接埋一齊，重將崙頭同埋官洲島、大學城三個地方都加咗一條地面通道。喺呢條隧道開通咗之後，已經解決咗廣州東邊嘅官洲島成日冇地面馬路行車嘅問題。
自從大學城西南邊嘅小洲便橋因爲係危橋喺2014年3月4號封閉咗之後，搞到好多喺大學城讀書嘅學生同埋喺大學城入面住嘅當地居民出入唔方便，要兜好遠嘅路先至出到市區。喺封咗橋呢幾日，有好多踹單車嘅市民成日嚟逼爆呢條隧道，同啲汽車嚟爭位搞到好多人都話擔心。
呢條馬路喺啱啱開通無耐，俾廣州街坊話過係「廣園東路」。係因為廣園路喺1940～1950年代嘅事，嗰時俾市民話佢係「廣源路」。直到1987年先至整闊到而家48米闊嘅混凝土馬路，由於佢喺環市西路嘅廣東省婦幼保健院嗰度開始，一直去到黃埔區嘅夏園嗰邊，先至改名做「廣園路」。
後嚟廣州市政府為咗搞清楚從邊度到邊度，先至將成條路分咗西中東三個部分。後嚟到咗2001年，廣園東路又向東起咗條廣園快速路，一直去到而家嘅增城新塘入面。結果冚唪唥嘅地圖同路標都改咗「廣園」嘅名。全線限速100公里每小時，並設有路燈照明。
馬路之前從成都市簡陽市簡新南路嘅沱江邊開始，一直到佛山南海同廣州荔灣區交界。但廣東嗰邊，由於321同324、325國道同時經過佛山南海，所以長期出現交通大塞車情況。結果佛山市人民政府喺2011年中提出方案，將321國道同325國道分別向北同向南搬走，結果喺2011年9月5號俾廣東省交通運輸廳通過咗。
馬路之前從南寧市興寧區中華中路嘅南寧火車站開始，一直到佛山南海大瀝。但廣東嗰邊，由於321同324、325國道同時經過佛山南海，所以長期出現交通大塞車情況。結果佛山市人民政府喺2011年中提出方案，將321國道同325國道分別向北同向南搬走，結果喺2011年9月5號俾廣東省交通運輸廳通過咗。
到咗漢朝，有啲郡分封畀諸侯王，稱為王國。漢朝初年諸侯王掌有王國嘅實權，一國可以有幾個郡。從漢景帝到漢武帝以後，撤銷咗諸侯王嘅統治權，規定一國祇能管一郡，王國官吏由朝廷直接任命，郡同埋國在政區制度上已沒有咗區別，不同嘅只係名稱而已。
漢武帝時，把全國嘅郡國分為13個刺史部，另外首都附近嘅7個郡稱為司隸校尉部。這係一種監察區域，並不係行政區域，刺史只負責監察地方長官，不管地方行政。呢啲刺史部嘅名稱大多以《禹貢》、《職方》裡嘅州名命名，所以當時人常稱一部為一州。
黃巾起義後，州由監察區變為行政區，成為郡以上嘅一級政區。這種格局到三國時就固定下來咗，維持咗大約400年嘅時間。三國時，曹魏有12州，東吳有4州，蜀漢只有1州。 西晉統一時共有19州，173郡國。西晉末年，增設兩州，共有21州。
之後州嘅轄區逐步縮小，到咗南北朝前期，共有五六十個州。到南北朝末期，州增加到300多個，郡增加到600多個。此時平均一個州只管2個郡，每個郡只管2、3個縣。州郡縣三級制嘅意義已經完全喪失咗。所以到咗後期，只有州刺史同埋縣令長到任理事，郡嘅太守並不上任理事，實際上已經變成咗州縣二級制。
隋文帝廢郡後，由於全國范圍太大，由中央政府直接管轄近200個州非常困難。到咗隋煬帝時又將州改稱郡，模仿漢武帝時嘅製度，設置咗若干監察吏治嘅官員，分部巡查。但係由於缺少相關嘅詳細資料，具體情況現響已經很難咗解咗。
到咗唐朝初年，又將郡改稱為州。當時有300多個州，由於朝廷難於管理，唐太宗貞觀元年又將全國分為十個道，每個道有時置官，有時不置官，也係監察性嘅。到咗唐玄宗開元年間，改為15道，設置採訪處置使，相當於漢武帝時嘅刺史。
北宋初年，取消咗節度使嘅實權，所有嘅州都直屬中央。但係為咗便於管理，到咗宋太宗時，又響州之上設置咗路。宋朝時嘅路不歸一個機構管轄，而係分屬好幾個機構，分管各自嘅職權。路嘅性質介於行政區同埋監察區之間嘅一種區劃。
宋朝時有一個特別嘅現象。每一個州重有一個郡名。州名係正名，郡名則係別名。郡名大都沿襲唐朝時嘅舊名，改用新郡名嘅很少。新嘅州朝廷往往會賞賜一個郡名，沒有郡名嘅州很少。宋朝時一啲重要嘅州也升為咗府，北宋末年已有三十幾個府。
從元朝開始，開始實行行省制。它嘅全稱為某某等處行中書省，簡稱某某行中書省或某某行省。元朝嘅行省制係沿襲自金朝嘅行尚書省。開始它同埋金朝一樣，只係一種中央政府派遣響外嘅臨時機構。由於長時間嘅戰爭，行省也開始乾預地方政務，逐漸變成咗最高一級嘅地方行政區域。
元朝初年嘅行省管轄範圍很大，改變也比較頻繁。到咗中葉，開始穩定下來，將全國分為中書省直轄區、宣政院轄地，以及10個行中書省。省下有路、府、州、縣，路歸省管。府同埋州有啲歸路管，有啲歸省管，重有啲州歸府管。